**Αθήνα**: 11.01.2018

**ΑΝΑΚΟΙΝΩΣΗ**

Προσοχή! Ελλείψεις αίματος, κάλεσμα εθελοντών αιμοδοτών

[Η Ελληνική Ομοσπονδία Θαλασσαιμίας](https://www.eotha.gr/) (ΕΟΘΑ) ενώνει τη φωνή της με το Εθνικό Κέντρο Αιμοδοσίας (ΕΚΕΑ) κάνοντας έκκληση σε όλους τους εθελοντές αιμοδότες να δώσουν αίμα, μιας και διανύουμε μια πολύ δύσκολη περίοδο.

Οι πάσχοντες από Θαλασσαιμία υπομεταγγίζονται στα μεγάλα Νοσοκομεία της Αθήνας, αφού τα ψυγεία των αιμοδοσιών έχουν αδειάσει. Ελάχιστο ή και καθόλου αίμα για την προγραμματισμένη μετάγγιση. Αβέβαιο το μέλλον, ανασφάλεια για το αύριο, φόβος για τη ζωή των πασχόντων.

Κανείς δε γνωρίζει και δεν μπορεί να εγγυηθεί για το αν θα βρεθεί αίμα για τη μετάγγισή τους.

Η ΕΣΑμεΑ μαζί με την ΕΟΘΑ καλούν τους πολίτες να γίνουν άμεσα αιμοδότες. Τονίζουν όμως ότι χρειάζεται υποδομή, χρειάζονται μέτρα, χρειάζεται προγραμματισμός για να εξασφαλιστεί η επάρκεια αίματος στη χώρα μας. Δυστυχώς καθημερινά δεκάδες πάσχοντες από θαλασσαιμία δεν μπορούν να λάβουν τη θεραπεία τους, τη σωστή μετάγγιση αίματος.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).